
	ACTA 


	Expedient núm.: 
	Òrgan col·legiat: 

	JGL/2021/11 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	15 de març de 2021 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1a tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4t tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/10 de la Junta de Govern Local de la sessió duta a terme el dia 8 de març de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 342/2021. Proposta resolució – obertura d'un aparcament privat amb capacitat per a 74 vehicles (exp. AA 703/342/2021)

	Favorable
	Tipus de votació: unanimitat

	Vista la sol·licitud de llicència municipal d’obertura per a un aparcament privat amb capacitat per a 74 vehicles;
Considerant el que disposa la Llei 20/2009, de 4 de desembre, de prevenció i control ambiental de les activitats i la taxa per la prestació dels serveis d’intervenció administrativa en l’activitat dels ciutadans i les empreses;
Vist l’informe emès pels Serveis Tècnics Municipals, de 12 de març de 2021;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Prendre la proposta de resolució que es detalla tot seguit:
A. Concedir la llicència municipal d’obertura per a un aparcament privat amb capacitat per a 74 vehicles (annex III, epígraf 12.46) (exp. AA 703/342/2021) i condicionada al compliment dels punts següents:
· Disposar de contracte de manteniment de les instal·lacions contra incendis.
· Acreditar la legalització de la instal·lació elèctrica.
· Justificar les condicions de control de fums en els aparcaments TINSCI DT-9, justificar que les boques d’expulsió no interfereixen amb l’aportació d’aire, justificar els cabals de ventilació 120 l/plaça, acreditar que les caixes de ventilació compleixen F300 60, acreditar que els conductes d’admissió tinguin una classificació E300 60.
· Indicar els recorreguts màxims d’evacuació.
· Justificar el sistema de sobrepressió de l’escala protegida.
B. Legitimar el titular per a l’execució de les obres i/o instal·lacions relatives a l’obertura, ampliació, modificació o reforma de l’establiment o realització de l’activitat a què es refereix.
C. Una vegada executades les obres i/o instal·lacions, requerir al titular de la llicència que ho comuniqui per escrit a l’Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s’han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d’alta fiscalment per exercir l’activitat.
D. Notificar aquests acords a la persona sol·licitant de la llicència i a aquelles que hagin comparegut en l’expedient i adjuntar una còpia segellada del projecte tècnic al peticionari.
2. Notificar aquesta proposta de resolució al sol·licitant de la llicència i a totes les persones que hagin comparegut en l’expedient, i atorgar-los un termini de deu dies amb la finalitat que puguin al·legar allò que estimin pertinent.


ACTIVITATS INNÒCUES
	Expedient 1795/2020. Règim de comunicació – comerç al detall de productes de conveniència 

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 22/2020
Activitat: comerç al detall de productes de conveniència
Registre d’entrada: 2020-E-RC-2311 de 10 de novembre
Resolució: 10 de novembre de 2020.
Vist l'informe emès pels Serveis Tècnics Municipals de data 8 de març de 2021;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda donar per acabada la tramitació de l'expedient atès que s'han complerts totes els condicionants de la llicència municipal d'obertura.


AFERS SOCIALS
	Expedient 558/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda autoritzar al sol·licitant la targeta d’aparcament individual número 25207-2021-227-6768A.


	Expedient 543/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00129 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de juliol de 2020, un ajut de cent cinquanta-cinc euros (155,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 544/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00178 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de febrer de 2021, un ajut de tres-cents euros (300,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 549/2021. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00198 FS2021,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes de gener de 2021, un ajut de dos-cents cinquanta euros (250,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 152/2021. Alta del servei d'aigua, clavegueram i recollida d'escombraries 

	Favorable
	Tipus de votació: unanimitat

	Segons consta en aquest Ajuntament s'ha pogut comprovar que un immoble està connectat a la xarxa general d'abastament d'aigua municipal.
Consegüentment, s'està beneficiant del servei de subministrament d'aigua i clavegueram.
Vista la disposició addicional primera del reglament del servei municipal d'abastament d'aigua;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Donar d'alta del servei d'aigua, clavegueres i recollida d'escombraries per l’immoble abans esmentat.
2. Atorgar-li un termini de vint dies perquè pugui al·legar allò que consideri pertinent. En el cas que no es produeixi cap reclamació o al·legació es començaran a lliurar, a partir de la data d'aquesta resolució, els rebuts pels consums que pertoquin a l'immoble.


	Expedient 536/2021. Revisió facturació aigua 1r trimestre de 2021 

	Favorable
	Tipus de votació: unanimitat

	Vista la sol·licitud de revisió de la facturació d’aigua, corresponents al 1r trimestre de 2021, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que es tindrà en consideració la fuita d’aigua en el moment de fer la factura del trimestre.


	Expedient 1706/2020. Revisió  facturació  aigua  2n i  3r  trimestre  de 2020 

	Desfavorable
	Tipus de votació: unanimitat

	Vista la sol·licitud de revisió de les facturacions d’aigua corresponents al 2n i al 3r trimestre de 2020, ja que té un consum molt elevat;
Atès que s'ha comprovat el correcte funcionament del comptador;
Atès que no ha quedat acreditat que s'hagi produït una fuita;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva petició.


	Expedient 367/2021. Exempció pagament taxes (subministrament aigua, recollida escombraries i clavegueram), 4t trimestre de 2020 

	Favorable
	Tipus de votació: unanimitat

	Vista la sol·licitud d’exempció del pagament de les taxes, corresponents al quart trimestre de 2020, de subministrament d’aigua, recollida d’escombraries i clavegueram (número de contracte 57.913), ja que l’establiment ha suspès o limitat considerablement l’activitat a causa de la pandèmia de COVID-19;
Vist que el Ple de l’Ajuntament de Solsona, el dia 28 de gener de 2021, va aprovar l'acord per a l’exempció del cobrament de les taxes d’aigua i recollida d’escombraries del quart trimestre de 2020 en els casos següents:
· En tots aquells establiments que, a causa de la pandèmia, s’hagin vist obligats a tancar.
· En tots aquells establiments que, a causa de la pandèmia, acreditin que no han tingut consum d’aigua.
· En tots aquells establiments que, tot i no estar obligats a tancar, acreditin haver tingut una davallada en la facturació del 50% o més en relació als mesos d’octubre, novembre i desembre de l’any immediatament anterior;
Vist que el sol·licitant compleix amb els requisits aprovats per acord de Ple;
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita. L’exempció es limita al consum d’aigua i a les escombraries i sí que es cobraran els imports corresponents al cànon de l’aigua que imposi la Generalitat de Catalunya.


	Expedient 2049/2019. Exempció pagament taxa recollida escombraries 4t trimestre de 2020 

	Favorable
	Tipus de votació: unanimitat

	Vista la sol·licitud d’exempció del pagament de la taxa de recollida d’escombraries, corresponent al 4t trimestre de 2020, ja que es considera una ciutadana en risc d’exclusió social greu;
Vist l'article núm. 5 de l'ordenança fiscal Taxa per recollida d'escombraries;
Vist l'acord de la Junta de Govern Local, de 27 de gener de 2020;
A proposta de l'alcalde i del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l'exempció sol·licitada pel 4t trimestre de 2020.


CONTRACTACIÓ
	Expedient 1645/2020. Diversport Sport Management Sociedad Limitada – recurs de reposició acord JGL 19 d'octubre de 2020, desestimació compensació econòmica procés de selecció "Servei de socorrisme piscines municipals"

	Desfavorable
	Tipus de votació: unanimitat

	Vist que per acord de la Junta de Govern Local del dia 30 de març de 2020 es desistí del procediment de tramitació del contracte de servei de socorrisme per a les piscines municipals, a causa de la situació d’estat d’alarma decretat a través del Reial decret 476/2020, de 27 de març i pel Reial decret 463/2020, de 14 de març, per la situació de crisi sanitària ocasionada pel COVID-19;
Vist que la disposició addicional tercera del Reial decret 463/2020, de 14 de març va interrompre els terminis per la tramitació del procediment de contractació de les entitats del sector públic;
Vist que l’Ajuntament de Solsona havia de disposar del servei de socorrisme el dia d’obertura de les piscines municipals, 24 de juny de 2020, i era impossible dur a terme la tramitació de l'expedient de contractació del servei, per procediment obert, abans d’aquesta data;
Vist que la suspensió acordada va ser per causes justificades;
Vist que hi havia la possibilitat de prorrogar el contracte vigent;
Vista la sol·licitud presentada i subscrita per Diversport Sport Management Sociedad Limitada, de data 15 d’octubre de 2020 (núm. registre d’entrada 2020-E-RE-912) en què demana una compensació de cent setanta-cinc euros (175,00 €) per haver participat en la licitació del procés de selecció "Servei de socorrisme piscines municipals", de conformitat amb el que estableix l'article 152 de la Llei 9/2017, de 8 de novembre, de contractes del sector públic, en què cal compensar als qui hagin participat en una licitació per les despeses que se'ls hagin ocasionat amb motiu de la presentació de l'oferta;
Vist que per acord de la Junta de Govern Local de data 19 d’octubre de 2020 es va acordar desestimar la petició de la sol·licitant atès que el desestiment de la tramitació de l'expedient va ser per causes justificades i no quedava acreditada la despesa reclamada;
Vista la presentació del recurs de reposició de Diversport Sport Management Sociedad Limitada, a data 11 de novembre de 2020 (núm. registre d’entrada 2020-E-RE-1036) contra la desestimació de la petició de compensació de 175,00 € acordat per Junta de Govern Local de 19 d’octubre de 2020;
Vist el recurs interposat i de conformitat amb l’article 209 i 211 del Reial decret 2568/1986, de 26 de novembre, pel qual s’aprova el Reglament d’organització, funcionament i règim jurídic de les entitats locals i l’article 119 de la Llei 39/2015, del procediment administratiu comú de les administracions públiques;
Vist que cal distingir entre aquells conceptes o partides que formen part del dany indemnitzable i les que no, i per a clarificar aquesta distinció les sentències de la sala del contenciós-administratiu de l'Audiència Nacional de 13 de juny de 2011 i sentència 653/2017 del Tribunal Superior de Justícia de Madrid, fonamenten que "els danys i perjudicis reclamats que no excedeixin de la ordinària participació en un procediment de contractació abans de l'adjudicació o situació assimilable a aquesta, han de ser assumits per l'empresa recurrent";
A proposta dels regidors delegats d'Hisenda i d'Esports,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda desestimar el recurs atès que la indemnització que sol·licita Diversport forma part de les despeses relacionades amb les actuacions que han de considerar-se implícites a la lliure decisió de participar en una licitació, tractant-se d'un risc inherent. Sempre s'ha de comptar amb la possibilitat de no resultar adjudicatari del mateix, pel que es considera que aquestes despeses no han de ser indemnitzades quan, com en el cas que ens ocupa, el procediment se suspengui per la concurrència de causa justificada, com és la crisi sanitària ocasionada per la COVID-19.


	Expedient 391/2021. Contracte menor d'obra – automatització del dipòsit de subministrament d'aigua potable en alta de la Borda

	Favorable
	Tipus de votació: unanimitat

	Vist l'informe justificatiu de la necessitat del contracte emès per la regidora delegada d’Urbanisme i obres i Serveis d'1 de març de 2021, en el què es motiva la necessitat i idoneïtat d'efectuar un contracte menor d'obres per adjudicar l'"Automatització del dipòsit de subministrament d'aigua potable en alta de la Borda", amb codi CPV 45351000-2;
Vist que es justifica la necessitat d'efectuar aquesta contractació, atès l'interès públic i la manca de mitjans;
Vist que l’Ajuntament va sol·licitar 3 pressupostos a 3 empreses amb capacitat d’obrar i habilitat professional per a dur a terme aquesta tasca, i aquests han presentat en temps i forma els següents pressupostos:
· Aeris Tecnologias Ambientales, SL, registre d’entrada 2021-E-RE-272, de 5 de març
· Createch Solutions, SL, registre d’entrada 2021-E-RE-283, de 8 de març
· Elèctrica Pintó, SL, registre d’entrada 2021-E-RE-262, de 3 de març;
Vist l’informe-proposta d’adjudicació de l'obra emès per l’enginyer municipal, a data 9 de març de 2021, en el que esmenta «Una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per Elèctrica Pintó, SL, per un import de 13.507,05 € (IVA exclòs) i 16.343.53 € (21% d’IVA inclòs)»;
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 40.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, i per unanimitat dels assistents, acorda:
Primer. Adjudicar el contracte menor d'obres "Automatització del dipòsit de subministrament d'aigua potable en alta de la Borda", al contractista Elèctrica Pintó, SL, amb CIF núm. B58349028, per un import de de 13.507,05 € i 2.836,48 € d'IVA el que fa un total de 16.343,53 €.
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 1610.62900 per a l’exercici 2021.
Tercer. Designar com a responsable del contracte l’enginyer de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar l'acord als licitadors que han presentat pressupost i a l'adjudicatari.


	Expedient 406/2021. Contracte obert servei – socorrisme a les piscines municipals

	Favorable
	Tipus de votació: unanimitat

	Vist que l’any 2020 va vèncer el contracte amb l’empresa de socorrisme aquàtic "Aquasos", adjudicatària del contracte de servei de socorrisme per procediment obert, oferta econòmicament més avantatjosa, per dos estius: 2017 i 2018; amb possibilitat de pròrroga de dos estius més;
Vist l’informe de necessitat de la realització d’un contracte de servei de socorrisme aquàtic emès pel regidor delegat d'Esports de data 4 de març de 2021, en què estableix la necessitat de la contractació del servei de socorrisme per les piscines municipals, atès que aquest és un servei essencial per al funcionament de les piscines entre els dies 25 de juny i 31 d’agost, i l’ajuntament no disposa de personal especialitzat per a dur-lo a terme;
Vist que caldria realitzar un contracte de servei per procediment obert, tramitació ordinària, amb classificació CPV 92600000-7, amb un pressupost base de licitació de 41.322,30 € més 21% d’IVA (8.677,70€), el que fa un import total de 50.000,00 € (IVA vigent inclòs) per a dos anualitats de contractació, amb la possibilitat de pròrroga per a dos anys més, i amb un termini d’execució que va des de 25 de juny a 31 d’agost de l’any en curs;
Vist que el valor estimat del contracte és de 82.644,60 €, IVA no inclòs;
Vist que es va emetre informe d'intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’alcaldia 209/2019, de 7 de juliol, i per unanimitat dels assistents, acorda:
Primer. Aprovar l'expedient de contractació, mitjançant procediment obert pel servei de "Socorrisme a les piscines municipals", convocant la seva licitació.
Segon. Aprovar la despesa corresponent a l’exercici 2021 aplicació pressupostària: 3420.22706.
Tercer. Aprovar els plecs de clàusules administratives particulars i de prescripcions tècniques que regiran el contracte.
Quart. Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de contractes del sector públic.
Cinquè. Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el de prescripcions tècniques. La documentació necessària per a la presentació de les ofertes ha d'estar disponible el dia de publicació de l'anunci de licitació.


CONVENIS
	Expedient 11/2021. Conveni de col·laboració amb Dinamització Turística Voliacs, SCCL – gestió i dinamització turística del Pou de Gel de Solsona

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i Dinamització Turística Voliacs, SCCL per a la gestió i dinamització turística del Pou de Gel de Solsona i que es transcriu tot seguit:
"Conveni de col·laboració per a la gestió i dinamització turística del Pou de Gel de Solsona
A Solsona, gener de 2021
Reunits
D’una banda, el Sr. David Rodríguez i González, alcalde-president de l’Ajuntament de Solsona, actuant en el seu nom i representació, amb domicili al carrer del Castell, 20 i amb NIF núm. P2525700G.
D’altra, la Sra. Ester Vila i Alarcón, presidenta de Dinamització Turística Voliacs, SCCL (en endavant Voliacs), actuant en el seu nom i representació, amb domicili al Casal de Cultura, bústia 42, 25280 de la ciutat de Solsona i amb CIF núm. F25825217.
Les parts es reconeixen mútuament en la qualitat en què intervenen la capacitat legal necessària per atorgar aquest conveni i a aquest efecte,
Exposen
I. L’Ajuntament de Solsona, a través de la regidoria de Turisme, té per missió general la promoció i el foment del turisme, el comerç, la cultura i el lleure a la ciutat.
II. Dinamització Turística Voliacs, SCCL té com a fins socials dinamitzar turísticament Solsona i el Solsonès a partir de la creació, difusió i comercialització de serveis i productes culturals i turístics. A més es compromet a fer-ho amb un caràcter sense afany de lucre, i segons els principis de l’economia social i solidària.
III. Els treballadors de Dinamització Turística Voliacs, SCCL exerciran les funcions de guia turístic. L’entitat serà l’encarregada de vetllar per a què les persones que ofereixin el servei disposin dels coneixements i les competències professionals requerides, per tal de donar un servei de guiatge de qualitat a la ciutat de Solsona.
IV. Que és d’interès de les parts dinamitzar l’equipament municipal del Pou de Gel i oferir visites guiades regulars els caps de setmana, ponts i altres dates de vacances, a més de fer-ne sota demanda de grups.
Per tot això, les parts
Disposen
Primer. Objecte
Aquest conveni té per objecte reflectir la col·laboració de l’Ajuntament de Solsona i de Dinamització Turística Voliacs, SCCL per dur a terme la gestió del Pou de Gel de la ciutat de Solsona.
Segon. Obligacions Dinamització Turística Voliacs, SCCL
a) L’obertura de l’espai, venda de tiquets i les visites guiades seran realitzades pels treballadors de Dinamització turística Voliacs, SCCL que serà l’entitat encarregada de vetllar per a què les persones que ofereixin el servei disposin dels coneixements i les competències professionals requerides per tal d’oferir un servei de qualitat.
b) L’equipament “Pou de Gel” es podrà veure en visita guiada, i tindrà una durada aproximada d’uns 45 minuts, iniciant la visita a l’exterior explicant l’entorn on es troba i els canvis històrics que ha sofert la zona per contextualitzar-ho.
c) Es programarà un calendari anual de visites guiades regulars els caps de setmana, ampliable els ponts i períodes de vacances escolars, per tal que es puguin comprar les entrades anticipadament, amb una antelació mínima d’una hora. En el cas que no hi hagi cap entrada venuda una hora abans de l’inici de la visita o no s’hagi fet cap reserva prèvia aquesta no es farà i es desprogramarà.
d) Les visites guiades es realitzaran en grups reduïts segons la capacitat del Pou de Gel, les característiques del grup i l’aforament que es permeti a cada moment.
e) Es podran programar visites guiades a demanda amb una antelació mínima de 24 hores, per un preu mínim de 30,00 € o segons els preus establerts en l’ordenança municipal.
f) Voliacs es fa responsable de la relació laboral amb tot el personal que dugui a terme les tasques pròpies d’aquest conveni.
g) Tot el personal de Voliacs haurà d’anar degudament acreditat durant tot el servei.
h) Durant l’horari d’obertura Voliacs vetllarà per a la preservació i bon ús de l’equipament, tot informant l’Ajuntament el més aviat possible de qualsevol incidència observada.
i) Voliacs farà setmanalment el servei de neteja de l’equipament (passant l’escombra, treure fullaraca i pols, el passamans de la barana, etc.), excepte una vegada al mes que la farà una empresa contractada per l’Ajuntament, fent-la en més profunditat.
j) L’import de les entrades es cobrarà únicament per TPV al mateix equipament o bé per via telemàtica a través de la plataforma entrades/turismesolsones.com. Voliacs serà responsable de cobrar als visitants l’import corresponent, segons els preus acordats en l’ordenança municipal, i/o de comprovar que s’han comprat telemàticament a través de la plataforma de venda i validar que corresponen a l’hora i dia. En cap cas es cobrarà l’import de l’entrada en efectiu i es guardaran els tiquets de venda a través de TPV durant 3 mesos.
k) Voliacs anotarà mensualment en un full de càlcul compartit amb l’Ajuntament el detall del nombre de persones que l’hagin visitat, per tipus d’entrada, dia, hora i la forma de pagament.
l) Voliacs disposarà necessàriament d’una assegurança de responsabilitat civil al corrent de pagament, que cobrirà la totalitat dels danys i perjudicis a persones i a béns propis i a tercers que es puguin derivar de la realització de l’esmentada activitat, i es compromet a posar-ne un còpia de l’esmentada pòlissa per un valor mínim de 100.000,00 €, a disposició de les autoritats que la requereixin. Pel que fa als equipaments municipals l’Ajuntament ja té contractada l’assegurança pertinent.
m) Voliacs es compromet a trametre trimestralment a l’Ajuntament de Solsona les certificacions d’estar al corrent de pagament amb la Tresoreria de la Seguretat Social, l’Agència Tributària, i l’Agència tributària Catalana.
Tercer. Obligacions Ajuntament de Solsona
a) Es facilitarà a Voliacs targetes distintives (amb els logotips de les parts representades) com a guies acreditats de Solsona, que hauran de portar penjades en un lloc visible.
b) L’Ajuntament fixa els preus per entrada al Pou de Gel en l’ordenança municipal núm. 30 reguladora del preu públic del serveis de promoció turística i comercial de Solsona, el contingut de la qual es reprodueix a l’annex del conveni.
c) L’Ajuntament acorda amb les escoles del municipi oferir visites guiades gratuïtes cada curs al Quarto dels Gegants als alumnes de P5, al Pou de Gel als alumnes de 6è de primària i la visita Solsona Monumental als alumnes de 2n d’ESO. Caldrà que les escoles programin aquestes visites per tot el curs i les notifiquin a Voliacs o a la tècnica de turisme de l’Ajuntament durant el primer trimestre de curs.
d) L’Ajuntament assumirà les despeses anuals de llum de l’equipament, i les de manteniment per l’ús del mateix (canvi de lluminàries, reparacions...).
e) L’Ajuntament actualitzarà la informació de l’equipament als webs municipals i farà el cartell amb els horaris anuals per a penjar-ho al Pou, a l’oficina de turisme, etc.
f) Les parts es comprometen a establir un calendari anual d’obertura de l’equipament, oferint un horari que tingui en compte els moments de més demanda de visitants (caps de setmana, ponts, Setmana Santa, estiu i altres períodes de vacances escolars), i que hi hagi compatibilitat amb els horaris de la resta de visites guiades a la ciutat, afavorint que hi hagi més pernoctacions i augmentar el nombre de visitants a la ciutat.
g) L’Ajuntament serà responsable de fer una valoració dels riscos laborals de l’espai i d’establir les mesures preventives que calgui.
h) L’Ajuntament contractarà una empresa de neteja per fer la neteja en profunditat al Pou una vegada al mes (netejant vidres, fregant el terra, vitrina, baranes, etc.).
i) L’Ajuntament pagarà a Voliacs cada visita guiada programada i realitzada al Pou a 15,00 € + l’IVA corresponent.
j) L’Ajuntament es compromet a assumir el cost de les visites escolars, esmentat en l’apartat c), a 15,00 € + IVA en els grups que durin 1 hora i de 30,00 € + IVA els grups que durin 2 hores.
Quart. Promoció i difusió
a) Les parts es comprometen a col·laborar proactivament i a sumar esforços per tal de dinamitzar turísticament l’equipament.
b) Es mantindrà els dies de portes obertes (d’entrada gratuïta) del Pou de Gel per la Festa Major (8 i 9 de setembre) i per les Jornades Europees del Patrimoni.
c) Quan hi hagi demanda específica d’una visita per part d’ens turístics amb l’objectiu de promocionar el territori, així com periodistes, tour operadors o semblants, se’ls oferirà poder visitar l’equipament facilitant les coses per fer una visita a demanda i se’ls oferirà la visita a cost zero amb tot el suport tècnic de l’Ajuntament i de Voliacs que calgui (prèvia valoració de les parts per l’impacte que pugui tenir), com a contrapartida de la promoció posterior del servei.
Cinquè. Vigència del conveni
El conveni que avui se signa tindrà una validesa fins el 31 de desembre de 2021. Transcorregut aquest termini podrà prorrogar-se per acord exprés de les dues parts.
I, perquè així consti les parts signen el present conveni per duplicat i a un sol efecte en la data i lloc indicats a l’encapçalament."
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


PERSONAL
	Expedient 523/2021. Col·laboració per a la formació pràctica en centres de treball d'alumnes de l'Escola Agrària del Pirineu

	Favorable
	Tipus de votació: unanimitat

	Vista la sol·licitud de l'Escola Agrària del Pirineu, per formalitzar un acord de col·laboració per a la formació pràctica en centres de treball d'un alumne de l'Escola Agrària del Pirineu.
A proposta de la regidora delegada d'Educació,
la Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i acordar la realització de pràctiques de l'alumne Joel Baró i Llumà a la brigada municipal els dies: del 22 al 26 de març, del 12 al 16 d'abril i del 26 al 30 d'abril de 2021, per fer pràctiques relacionades amb l'aprofitament i conservació del medi natural. L'horari de les pràctiques serà de dilluns a divendres, de les 7.30 a les 15.00 hores.


	Expedient 537/2021. Permís per formació

	Favorable
	Tipus de votació: unanimitat

	Vista la sol·licitud d’una tècnica municipal de permís per formació per fer el curs "Com fomentar el networking en un territori", organitzat per la Diputació de Lleida, que s'impartirà en modalitat en línia el dia 24 de març de 2021, de les 10.00 a les 14.00 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral tal i com estableix l'article 10 del pacte-conveni de l'Ajuntament de Solsona. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


SUBVENCIONS
	Expedient 524/2021. Subvenció Departament de Cultura – adquisició de llibres i diaris

	Favorable
	Tipus de votació: unanimitat

	Al DOGC núm. 8359, de 8 de març de 2021, es va publicar la Resolució CLT/575/2021, de 22 de febrer, per la qual es donava publicitat a l’Acord del Consell d’Administració de l’Oficina de Suport a la Iniciativa Cultural, per la qual s’aprovava la convocatòria en l’àmbit de les biblioteques, per a la concessió de subvencions, per a l’adquisició de llibres i de diaris destinats a les biblioteques del Sistema de Lectura Pública de Catalunya per a l’any 2021.
Vist que, d’acord amb les bases específiques publicades al DOGC núm. 7784, de 9 de gener de 2019, a les biblioteques centrals comarcals de municipis entre 6.000 i 10.000 habitants els correspon una subvenció de 9.000,00 € en novetats editorials que constin al Sistema d’Adquisició Bibliotecària;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda acollir-se a la convocatòria més amunt esmentada i sol·licitar una subvenció al Departament de Cultura de 9.000,00 € per a l’adquisició de llibres i diaris per a la biblioteca Carles Morató.


URBANISME
	Expedient 325/2021. Llicència urbanística – reforma interior d'una nau industrial per a un aparcament privat de vehicles

	Favorable
	Tipus de votació: unanimitat

	Vista la sol·licitud de llicència d'obres per reformar l'interior d'una nau industrial existent per a un aparcament privat de vehicles (exp. Mn2021/41);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local.
· Un cop finalitzades les obres caldrà presentar certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2075/2019. Llicència urbanística – instal·lació d'un quiosc de l’ONCE

	Desfavorable
	Tipus de votació: unanimitat

	Vista la sol·licitud de la Organización Nacional de Ciegos Españoles, amb NIF núm. Q2866004A, en què demana llicència d'obres per instal·lar un quiosc de la ONCE al passeig de les Moreres, 1;
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda denegar la llicència sol·licitada atès que la ubicació proposada implica un impacte visual sobre la façana de la catedral de Solsona i el portal del Pont, tenint en compte que hi ha, a poca distància, espais igualment vàlids per a la seva col·locació que no suposen un impacte visual negatiu, com per exemple, la ubicació que havia tingut fa any,s davant de l'edifici de la carretera de Bassella, 2.


	Expedient 288/2020. Devolució ICIO – rehabilitar la coberta d'un cobert magatzem (exp. Mn2020/30)

	Favorable
	Tipus de votació: unanimitat

	Vista la sol·licitud del retorn de l'import sobre construccions i obres (ICIO) pagat per tramitar la llicència d'obres per rehabilitar la coberta d'un cobert magatzem (exp. Mn2020/30), ja que no s'han dut a terme aquests obres;
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda retornar al sol·licitant cent cinquanta-sis euros amb vuitanta-tres cèntims (156,83 €), corresponent a l'import de l'ICIO; i no retornar cap import corresponent a la taxa per llicències urbanístiques, atenent que la meritació d’aquesta taxa neix quan s’inicia l’activitat municipal que constitueix el fet imposable (article 6 de l’Ordenança fiscal núm. 32).


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

